विश्व कोरोना भाइरसको सामना गरिरहेको छ। धेरै देश लकडाउनमा छन्। मंगलबारदेखि नेपालमा पनि लकडाउन सुरू भएपछि जनजीवन प्रभावित हुने नै भयो।

सरकारले अहिले एक सातामात्रै लकडाउन भने पनि लम्बिने संकेत गरिसकेको छ। योसँगै जनतालाई खाद्य सामग्री आपूर्तिमा समस्या हुँदैन पनि भनिरहेको छ।

तर काठमाडौं उपत्यकाका मार्ट, किराना पसल तथा तरकारी-फलफूल पसल हत्तपत्त खुल्दैनन्। खुलेका पनि रित्तिँदै छन्। उपभोक्ताले भण्डार गर्न मिल्ने खानेकुरा राखे पनि ताजा तरकारी-फलफूल पाएका छैनन्। बाहिरफेर हिँडेर किन्न मुश्किल छ।

काठमाडौंका उपभोक्ताले भोगिरहेका यो समस्या समाधानमा 'ग्रीन ग्रोथ' ले पहल गर्ने भएको छ। ग्रीन ग्रोथ तरकारी तथा फलफूलको अनलाइन पसल हो। सामाजिक सञ्जाल फेसबुक, ट्विटर वा स्टोरको वेबसाइटमार्फत् आफूले घरै बसेर चाहिएका तरकारी-फलफूल र खाद्य सामग्री अर्डर गर्न सकिन्छ।

अर्डर गरेका सामान लकडाउन बेला पनि घरमै पुर्‍याइदिने सुविधा दिएको र यसनिम्ति अनुमति लिएको कम्पनीले जनाएको छ।

We apologize, we were not able to deliver on Wednesday due to lack of permit. We have now legal permit to operate our activities. @DhakalSaurav

With all precaution followed we are delivering the fresh supplies from Saturday.

Please sign up at https://t.co/h59IGHP0fO / 014112128 pic.twitter.com/VNPutokRF2